Komission asetus (EY) N:o 623/97, annettu 9 päivänä huhtikuuta 1997, toimenpiteistä korkealaatuisen naudanlihan menekin edistämiseksi annetun neuvoston asetuksen (ETY) N:o 2067/92 soveltamista koskevista yksityiskohtaisista säännöistä annetun asetuksen (ETY) N:o 1318/93 muuttamisesta



Virallinen lehti nro L 095 , 10/04/1997 s. 0006 - 0007



KOMISSION ASETUS (EY) N:o 623/97, annettu 9 päivänä huhtikuuta 1997, toimenpiteistä korkealaatuisen naudanlihan menekin edistämiseksi annetun neuvoston asetuksen (ETY) N:o 2067/92 soveltamista koskevista yksityiskohtaisista säännöistä annetun asetuksen (ETY) N:o 1318/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annetun neuvoston asetuksen (ETY) N:o 2067/92 (1) ja erityisesti sen 4 artiklan, sekä katsoo, että komission asetuksessa (ETY) N:o 1318/93 (2), sellaisena kuin se on viimeksi muutettuna asetuksella (EY) N:o 487/97 (3), vahvistetaan asetuksen (ETY) N:o 2067/92 soveltamista koskevat yksityiskohtaiset säännöt, asetuksen (ETY) N:o 1318/93 4 ja 5 artiklassa säädetään määräajoista rahoitusosuutta koskevien hakemusten esittämiselle kunkin jäsenvaltion toimivaltaiselle elimelle ja niiden toimittamiselle komissiolle, ottaen huomioon korkealaatuisen naudanlihan menekin edistämiseen vuonna 1997 myönnetyt huomattavat varat olisi moitteettoman hallinnoinnin varmistamiseksi vahvistettava uudet määräajat muiden vuotta 1997 koskevien ohjelmien esittämiselle, asetuksen (ETY) N:o 1318/93 4 artiklan 3 kohdan b alakohdassa säädetään, että ehdotuksen tekijän on teetettävä omalla kustannuksellaan arviointi; käytännön yhdenmukaistamiseksi muilla aloilla noudatettavien soveltamissääntöjen kanssa olisi säädettävä komission osallistumisesta kyseisen arvioinnin rahoitukseen, ottaen huomioon saatu kokemus ja edistämistoimien rohkaisemiseksi on tarpeen määritellä tuotteet ja lisäominaisuudet, joita tällaiset toimet voivat koskea, sekä tuotannon, laadun ja niihin liittyvän valvonnan vähimmäisvaatimukset; on erityisesti tarpeen rajoittaa edistämistoimien soveltaminen sellaisiin tiloihin, joilla noudatetaan tiukempia vasikoiden hyvinvointia koskevia sääntöjä; tämän vuoksi asetuksen (ETY) N:o 1318/93 liite I olisi muutettava, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1318/93 seuraavasti: 1. Korvataan 4 artiklan 1 kohdan toinen virke seuraavasti: "Kuitenkin - vuodelle 1997 uudet hakemukset voidaan esittää viimeistään 15 päivänä toukokuuta 1997, - vuodelle 1998 hakemukset voidaan esittää viimeistään 30 päivänä syyskuuta 1997." 2. Korvataan 4 artiklan 3 kohdan b alakohta seuraavasti: "b) teetettävä riippumattomalla elimellä 7 artiklan 3 kohdassa tarkoitetussa määräajassa arviointi toteutettavista toimista; tämän arvioinnin rahoitus järjestetään samoilla edellytyksillä kuin kaikkien ohjelmiin liittyvien toimien yhteydessä". 3. Muutetaan liite I seuraavasti: a) Korvataan luvussa "Kasvatus" - kohta "Alkuperä" seuraavasti: "Teurasvasikoita lukuun ottamatta muut kuin komission asetuksen (ETY) N:o 3886/92 (1), liitteessä II tarkoitetut rodut ja ensimmäisen polven risteytykset näiden rotujen kanssa." - kohta "Hyvinvointi" seuraavasti: "Kansallisia, kansainvälisiä ja yhteisön vaatimuksia sovelletaan. Vuodesta 1999 alkaen esitettyihin ohjelmiin kuuluvien teurasvasikkatilojen on kuitenkin noudatettava kaikkia neuvoston direktiivin 91/629/ETY (*), 3 artiklan 3 kohdassa tarkoitettuja säännöksiä huolimatta siitä, mitä sen viimeisessä alakohdassa säädetään. (*) EYVL N:o L 340, 11.12.1991, s. 28." b) Luvussa "Teurastus" - täydennetään kohtaa "Ruhotyypit" seuraavalla luetelmakohdalla: "- teurasvasikat, joiden teuraspaino rinta- ja vatsaontelon sisältämät elimet mukaan lukien ei ylitä 140:tä kilogrammaa." - muutetaan kohta "Luokka" seuraavasti: "Lihakkuusluokka: SEUR, teurasvasikoiden ruhoja lukuun ottamatta Rasvaisuusluokka: - nuoret nautaeläimet: 2 ja 3 - naaraspuoliset ja kuohitut eläimet: 2, 3 ja 4 L (tai 4-)". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 215, 30.7.1992, s. 57 (2) EYVL N:o L 132, 29.5.1993, s. 83 (3) EYVL N:o L 76, 18.3.1997, s. 1